***PREVÁDZKOVÝ PORIADOK***

***MULTIFUNKČNÉHO IHRISKA***

**(prevádzkovateľ multifunkčného ihriska)**

**Vydala Mgr. Mária Janovčíková, riaditeľka ZŠ**

**V Ponikách dňa 21.11. 2013**

**Čl. 1**

**Úvodné ustanovenia**

1. Multifunkčné ihrisko (ďalej len MI) sa nachádza v areáli Základnej školy s materskou školou Š. Žáryho, Družstevná ul. 201, Poniky, na parcele č. 3123/1, v katastrálnom území obce Poniky. Ide o viacúčelové ihrisko s umelou trávou, oplotením, osvetlením, mantinelmi a ostatným vybavením pre loptové hry. Slúži prioritne na prevádzkovanie aktivít základnej školy, ale aj obyvateľov či návštevníkov obce. Rozmery ihriska sú 33 x 18 m s celkovou rozlohou 603 m2 rátane vysunutého brankoviska.
2. Vlastníkom multifunkčného ihriska je Obec Poniky, Malá Stráňa 32, IČO: 313734.
3. Multifunkčné ihrisko (ďalej MI) prevádzkuje Základná škola s materskou školou Š. Žáryho, Družstevná ul. 201, Poniky (ďalej iba prevádzkovateľ).
4. Prevádzkovateľ poverí správcovstvom MI zodpovedné osoby, ktoré budú zabezpečovať prevádzku MI.
5. Užívateľom MI sa rozumie osoba, ktorá sa nachádza v priestore MI (užívateľ).

**Čl. 2**

**Všeobecné ustanovenia**

1. Každý užívateľ je povinný oboznámiť sa s týmto prevádzkovým poriadkom a bez výnimky ho dodržiavať.
2. Na MI je dovolené vykonávať výhradne tie aktivity, na ktoré ja ihrisko určené.
3. MI poskytuje široké možnosti pre rôzne športové aktivity a to najmä: malý futbal, nohejbal, volejbal , tenis, hádzanú a basketbal.
4. Obsahom činnosti prevádzkovanej na MI je spontánne osvojovanie si základov loptových hier, prevádzkovanie viacerých druhov športu, založených na princípe

súťaživosti.

**Čl. 3**

**Organizačné ustanovenia**

1. Prevádzku riadi a za areál zodpovedá poverený správca zariadenia, ktorý areál spravuje. **Bez vedomia správcu je vstup a pohyb v areáli zakázaný !**
2. Športovú, zábavnú, rekreačnú alebo inú povolenú činnosť môže na MI vykonávať každý užívateľ **výhradne na svoje vlastné riziko!** Týmto ustanovením sa neobmedzuje povinnosť dodržiavať prevádzkový poriadok.
3. **Užívateľ je povinný:**
   1. dodržiavať prevádzkový poriadok ihriska
   2. oboznámiť sa s prevádzkovým poriadkom MI ešte pred vstupom do priestoru MI
   3. riadiť sa pokynmi správcu; po neuposlúchnutí jeho pokynov môže byť osoba z priestoru MI s okamžitou platnosťou vykázaná
   4. správať sa tak, aby jeho konaním alebo nekonaním nedošlo k zraneniu, ujme na zdraví, alebo poškodeniu majetku mesta; užívateľ je plne zodpovedný za škody, ktoré vznikli jeho pričinením, **za maloletú osobu zodpovedá jej zákonný zástupca**
   5. bezodkladne nahlásiť správcovi prípadné škody na zariadení v celom priestore MI
   6. vstupovať (vystupovať) na plochu ( z plochy) MI výhradne cez miesta na to určené
   7. pri vstupe na plochu MI používať vhodnú športovú obuv; odporúčaná je obuv označená: „SPORTING SHOES FOR ARTIFICIAL PITCH“
   8. v priestore MI a v jeho okolí udržiavať čistotu a poriadok
   9. bezodkladne odstrániť prípadné znečistenie priestoru a plochy MI
   10. dodržiavať zásady slušného správania a zamedziť neprimeranému hluku.
4. **Je prísne zakázané:**
5. vodiť psov a iné zvieratá do priestoru celého areálu, kde sa nachádza MI
6. pohybovať sa a jazdiť na bicykloch a kolieskových korčuliach v celom priestore MI,
7. v celom školskom areáli vrátane MI fajčiť, rozkladať oheň a požívať alkoholické

nápoje ako aj toxické, omamné a psychotropné látky

1. vstupovať na plochu MI so zmrzlinou, nápojmi a potravinami
2. použitie sklenených fliaš a nádob v priestore MI
3. prinášať do priestoru MI zábavnú pyrotechniku, zbrane, strelivo, horľavé látky

a chemikálie

1. vstupovať na plochu MI v kopačkách alebo inej obuvi so štupľami, v topánkach

s podpätkom, ako aj v zablatenej alebo inak znečistenej obuvi

1. preliezať a preskakovať mantinely MI.
2. Deti do 15 rokov musia byť na MI s dozorom rodiča, vyučujúceho alebo inej poverenej dospelej osoby.
3. Za škody spôsobené na zdraví a majetku maloletými a mladistvými osobami nezodpovedá prevádzkovateľ ani správca ihriska. Zodpovednosť v danej veci má

zákonný zástupca.

1. Žiaci základnej školy vstupujú v čase vyučovania na MI iba v sprievode učiteľa alebo školou poverenej zodpovednej osoby.

**Čl. 4**

**Prevádzkové ustanovenia**

1. Prevádzkové hodiny využívania MI pre jednotlivé kategórie sú obsahom prílohy č.1 tohto prevádzkového poriadku.
2. Prednostné užívanie – poradie pri tvorbe harmonogramu využitia MI :
3. MI je prednostne k dispozícii pre aktivity základnej školy
4. dlhodobé prenájmy (spravidla na obdobie školského roka)
5. krátkodobé rezervácie
6. Počas dní pracovného voľna, pracovného pokoja a v čase školských prázdnin je

ihrisko k dispozícii na základe priebežných požiadaviek (rezervácie) zo strany občanov. Rezervácie sa uplatňujú u prevádzkovateľa MI vopred, formou objednávky cez pracovné dni od 7,00 – 15,00 hod. u tajomníčky školy, kde sa vykoná aj platba.

1. Prevádzkovateľ má vyhradené právo operatívne upraviť prevádzkové hodiny podľa záujmu užívateľov.
2. V prípade nevyužitia MI užívateľmi stanovenými týmto prevádzkovým poriadkom môžu so súhlasom správcu MI využívať aj záujemcovia z inej kategórie.
3. Platbu za prenájom (krátkodobé rezervácie) MI je potrebné uhradiť prevádzkovateľovi v deň rezervácie alebo priamo na mieste správcovi na pokladničný doklad.
4. Dlhodobý nájomca uzavrie písomnú nájomnú zmluvu s riaditeľstvom ZŠ.
5. Užívanie MI je pre deti a mládež do 18 rokov bezplatné, ale len v čase vyhradenom v prevádzkovom ustanovení (príloha č. 1).
6. Užívanie MI po čase vyhradenom na bezplatné užívanie je spoplatnené podľa cenníka uvedeného v prílohe č.1 tohto prevádzkového poriadku.
7. Správca MI vedie evidenciu o používaní MI a platbách za prenájom, ktoré odovzdá do pokladne ZŠ spolu s kópiou príslušnej časti prevádzkového denníka.
8. V prípade nepriaznivého počasia nebude pre záujemcov bez rezervácie MI v prevádzke.
9. V prípade krátkodobej rezervácie MI, ktorá nebude zo strany nájomcu využitá a minimálne 24 hodín pred rezervovaným termínom zrušená, sa platba za prenájom MI nevracia.
10. Finančné prostriedky získané za prenájom MI použije prevádzkovateľ/škola výlučne na údržbu, opravy a iné náklady priamo súvisiace s prevádzkou MI.
11. Vzhľadom na zabezpečenie finančných prostriedkov potrebných na prevádzkovanie a údržbu MI, budú uprednostňované v čase mimo vyučovania a činnosti ZÚ dlhodobé a krátkodobé rezervácie.

**Čl. 5**

**Správca ihriska**

1. Povinnosti správcu MI :
   1. viesť prevádzkovú knihu ihriska s rozpisom o užívaní ihriska
   2. odomykať a uzatvárať areál MI
   3. dbať o starostlivosť a údržbu ihriska podľa pokynov prevádzkovateľa MI
   4. rešpektovať pokyny prevádzky a údržby vydaných zhotoviteľom MI
   5. úzko spolupracovať s riaditeľkou školy pri zabezpečení prevádzkového poriadku ihriska ako i verejného poriadku
   6. podieľať sa na organizácii školských a verejných športových podujatí uskutočňovaných na MI
   7. dbať o dodržiavanie pravidiel BOZP
   8. v prípade vzniku úrazu byť nápomocný pri podaní prvej pomoci, zabezpečiť príchod rýchlej zdravotnej služby
   9. viesť zošit údržby a opráv MI
   10. o vzniknutých škodách bezodkladne informovať riaditeľku školy
   11. starať sa o čistotu okolia ihriska.
2. Správca za svoju prácu poberá odmenu.

**Čl.6**

**Osobitné ustanovenia**

1. Právnickej osobe, ktorá poruší prevádzkový poriadok, môže starosta obce uložiť pokutu vo výške 6 638,78 €. Takúto pokutu možno uložiť do 2 mesiacov odo dňa, kedy sa starosta obce dozvedel o tom, kto sa priestupku dopustil. Najneskôr však do jedného roka od spáchania konania opodstatňujúceho uloženia pokuty.
2. Fyzická osoba, ktorá poruší tento prevádzková poriadok, sa dopustí priestupku proti poriadku vo verejnej správe, a môže byť potrestaná pokutou vo výške 33,19 € orgánom štátnej správy, resp. blokovou pokutou.
3. V prípadoch neuhradenia škody spôsobenej nájomcom alebo užívateľom má správca právo zakázať mu vstupovať na VI.
4. V prípade nevhodného správania sa na ihrisku ( hrešenie, vulgárne vyjadrovanie, neprimeraná hlučnosť, slovné a fyzické napádanie iných, používanie nevhodného športového náradia, poškodzovanie majetku mesta a pod.) je správca oprávnený okamžite takéhoto nájomcu vykázať z priestorov ihriska, pričom tento nemá nárok na vrátenie nájomného.
5. Osoba ( užívateľ) areálu pri nerešpektovaní tohto prevádzkového poriadku a neposlúchnutí pokynov osôb, ktoré sú určené vykonávať dozor ( alebo správcu) môžu byť s okamžitou platnosťou vykázané z areálu.

**Čl. 7**

**Tiesňové volania**

Telefónne linky pre záchranné služby:

* 112 – tiesňové volanie
* 150 – hasičská a záchranná služba
* 155 – záchranná zdravotnícka služba
* 158 – polícia

**Čl. 8**

**Záverečné ustanovenia**

1. Prevádzkový poriadok MI bol prerokovaný na pracovnej porade a pedagogickej rade dňa 18.11.2013 a dňom otvorenia ihriska vstupuje do platnosti.
2. Kontrolu nad dodržiavaním ustanovení tohto prevádzkového poriadku vykonáva:

a) prevádzkovateľ MI alebo ním poverený zamestnanec a správca

b) vlastník MI alebo ním poverený zamestnanec

V Ponikách dňa......................2013

Mgr. Mária Janovčíková

štatutár organizácie / prevádzkovateľ MI

**PRÍLOHA č. 1**

**PREVÁDZKA MULTIFUNKČNÉHO IHRISKA**

**Rezerváciu MI po 15,30 hodine je potrebné vopred dohodnúť s prevádzkovateľom MI.**

|  |  |  |  |
| --- | --- | --- | --- |
| **Prevádzkové hodiny** | | | |
|  | **ZŠ a záujmové útvary pri ZŠ** | **Deti a mládež do 18 rokov, dospelí** | **Dlhodobé**  **rezervácie** |
| **Pondelok** | 08:00 – 15:30 | 16:00-19:00 |  |
| **Utorok** | 08:00 – 15:30 | 16:00-19:00 |  |
| **Streda** | 08:00 – 15:30 | 16:00-19:00 |  |
| **Štvrtok** | 08:00 – 15:30 | 16:00-19:00 |  |
| **Piatok** | 08:00 – 15:30 | 16:00-19:00 |  |
| **Sobota** |  | 10:00 - 19:00(rezervácie ) | |
| **Nedeľa** |  | 10:00 - 19:00 (rezervácie ) | |

Prevádzková doba vo viacúčelovom ihrisku v období školských prázdnin (prázdniny zimné, prázdniny letné, iné vo*ľ*no ...)

|  |  |  |
| --- | --- | --- |
|  | **Zimný čas** | **Letný čas** |
| **Pondelok** | 10:00-18:00 | 10:00-20:30 |
| **Utorok** | 10:00-18:00 | 10:00-20:30 |
| **Streda** | 10:00-18:00 | 10:00-20:30 |
| **Štvrtok** | 10:00-18:00 | 10:00-20:30 |
| **Piatok** | 10:00-18:00 | 10:00-20:30 |
| **Sobota** | 10:00-18:00 | 10:00-20:30 |
| **Nedeľa** | 10:00-18:00 | 10:00-20:30 |

**Rezervácie a dôležité kontakty:**

|  |  |
| --- | --- |
| **tel. škola** | **048/4193700** |
| **tel. správca** | **0907536317** |
| Ďalšie kontaktné osoby: | |
| **M.Šávoltová** | **0918511974** |
| **M.Janovčíková** | **0911490045** |
| tiesňové volanie | 112 |
| hasičská a záchranná služba | 150 |
| záchranná zdravotnícka služba | 155 |
| polícia | 158 |

**Upozornenie:** neohlásený vstup budeme považovať ako neoprávnený vstup na cudzí pozemok a v prípade zistenia sa obrátime na políciu.

**PRÍLOHA č. 2**

**Cenník**

Užívanie MI je spoplatnené takto:

|  |  |  |  |  |  |  |
| --- | --- | --- | --- | --- | --- | --- |
| **Užívateľ** | **€/hod.** | **futbal** | **volejbal** | **tenis** | **nohejbal** | **osvetlenie** |
| **ZŠ a záujmové útvary pri ZŠ** | Bezplatne  do 15,30 hod. |  |  |  |  | 3€ /hod. |
| **Deti a mládež do 18 rokov** | 1 €/ skupina | | | | |
| **Dospelí s trvalým pobytom**  **v Ponikách** |  | 10€  /hod. | 10€  /hod. | 7€  /hod. | 7€  /hod. |
| **Dospelí bez trvalého pobytu**  **v Ponikách** | 15€/hod. | | | | |

**POZNÁMKA:**

Finančné prostriedky získané za prenájom multifunkčného ihriska sú určené na zabezpečenie údržby, opráv a iných nákladov, ktoré priamo súvisia s prevádzkou ihriska.